Ryan's Daughter (filmo)

Ryan's Daughter ("La filino de Ryan") estas filmo de David Lean, aperinta en 1970.

 Rakonto 

La filmo situas en izolita vilaĝo sur Duoninsulo Dhuibhne aŭ duoninsulo Dingle en Irlando dum la Unua Mondmilito. La loĝantoj estas sendependaj naciistoj, primokantaj Britajn soldatojn de apuda armea bazo kaj vilaĝan idioton Michael (John Mills), kaj rankoraj al Rosy Ryan (Sarah Miles), la tro dorlotata filino de tiea trinkejestro Tom Ryan (Leo McKern), kiu sekrete informas la Britojn.

Rosy estas tedata de sia memkontenta vivo kaj revas pri la ekstera mondo - je la bedaŭro de la tiea pastro, Patro Hugh Collins (Trevor Howard). Rosy enamiĝas al la tiea instruisto, Charles Shaughnessy (Robert Mitchum), kiu revenas el vojaĝo al Dublino. Rosy imagas, ke Shaughnessy povos alporti eksciton al sia vivo, sed Shaughnessy provas konvinki ŝin pri la malo. Ambaŭ fine geedziĝas, sed Rosy rapide fariĝas malkontenta pri sia edziniĝo, kvankam ŝi ne komprenas kial.

Iom poste alvenas Majoro Randolph Doryan (Christopher Jones) por preni la komandon de tiea armea bazo. Veterano de la unua mondmilito, li estis dekoraciita per Viktoria kruco pro kuraĝa faro en la batalo, sed li suferas el kriplita kruro kaj bombada ŝoko. Li renkontas Rosy en la trinkejo, kaj Rosy estas tuj allogita al li. Michael ankaŭ ĉeestas kaj senkonscie batadas sian piedon kontraŭ la muro, kio rememorigas la tranĉeojn al Doryan, kiu svenas pro nerva kolapso. Post rekonsciiĝo, Rosy konsolas lin, kaj ambaŭ pasie kisiĝas ĝis la alveno de Ryan kaj la loĝantoj interrompas ilin. La sekvan tagon, ambaŭ renkontiĝas en arbaro kaj ĝuas longan amrilaton.

Charles eksuspektas Rozy, sed li ne malkaŝas siajn suspektojn. Dum promeno al la strando kun siaj lernantoj li malkovras piedspurojn de Rosy kaj Doryan kiuj kondukas lin al groto; poste li trovas konkon en la tirkesto de Rosy, sed rezignas konfronti kun ŝi pri tio. Tamen, Michael ankaŭ vidis la du geamantojn, kaj ŝtelinte la uniformon de Doryan li tiamaniere sukcesas informi la loĝantojn pri la afero. La loĝantoj tuj ekatakas Rosy, moknomante ŝin "putino de la Brita oficiro".

Iun nokton, meze de ŝtormego, IRB-estro Tim O'Leary (Barry Foster) - kiu mortigis policanon pli frue en la filmo - kaj malgranda grupo da kamaradoj alvenas en la trinkejon de Ryan kaj devigas lin helpi ilin rekapti kargon da germanaj armiloj el la ŝtormo. Ryan informas la Britojn, sed partoprenas en la rekapto de armiloj el la ŝtormo; baldaŭ la tuta enloĝantaro alvenas al la strando por helpi. Tamen, O'Leary kaj liaj sekvantoj estas haltigataj de Majoro Doryan kaj liaj homoj sur la vojo kaj estas arestitaj. O'Leary estas pafvundita de Doryan dum provo eskapi, sed Doryan denove havas rememoron kaj svenas. O'Leary estas kaptita, kriante sian lastan deziron al Doryan: "Foriru el mia lando!".

Charles diras al Rosy, ke li scias pri ŝia malfideleco, sed li deziras ebligi, ke tio "estingiĝu". Tamen, tiun nokton, Charles observas Rosy reirantan al Doryan, kaj la sekvan matenon li forvagadas en noktovesto tra la strando, ĝis li estas trovita de Patro Collins, kiu konvinkas lin reveni. Kvankam Rosy deklaras, ke ŝia afero kun Doryan estas finita, Charles decidis forlasi ŝin. Poste, tamen, alvenas popolamaso, akuzante Rosy, ke ŝi informis la Britojn pri la ekspedo de armiloj, senvestigante ŝin kaj tondante ŝian hararon ĝis Patro Collins alvenas por disigi ilin.

Dume, Doryan promenas sur la strando kiam li renkontas Michael-on, kiu konsideras Doryan sian amikon. Michael kondukas Doryan al kaŝejo de armiloj - inkluzive dinamiton - kiuj ne estis retrovitaj, kaj post Michael forkuras, Doryan sin mortigas eksplodigante la eksplodilojn.

La postan tagon, Rosy kaj Charles forlasas la urbon, primokataj de la loĝantoj dum ilia irado. Patro Collins provas konvinki ilin ne rompi ilian geedziĝon, kaj dum ili eniras la buson por Dublino, ilia estonto kune restas necerta.

 Teĥnikaĵoj 
 Reĝisoro: David Lean
 Produktita de: Anthony Havelock-Allan
 Scenaro: Robert Bolt
 Muziko: Maurice Jarre
 Kinematografio: Freddie Young
 Distribuita de: Metro-Goldwyn-Mayer
 Aperdato:  (premiero)
 Daŭro: 195 minutoj
 Lingvo: anglalingva
 Buĝeto: 15 milionoj da dolaroj

 Rolularo 
 Sarah Miles: Rosy Ryan
 Robert Mitchum: Charles Shaughnessy
 Trevor Howard: Pastro Hugh Collins
 John Mills: Michael
 Christopher Jones : Majoro Randolph Doryan
  Leo McKern : Thomas Ryan
  Barry Foster : Tim O'Leary
  Gerald Sim : Kapitano Smith
  Evin Crowley : Moureen Cassidy
  Marie Kean : S-ino McCardle
  Arthur O'Sullivan : S-ro McCardle
  Brian O'Higgins : Policano O'Connor
  Douglas Sheldon : Ŝoforo
  Barry Jackson : Kaporalo
  Deskeogh : Soldato Lanky
  Niall Toibin : O'Keefe
  Philip O'Flynn : Paddy
  Dunal Neligan : Amiko de Moureen
  Niall O'Brien : Bernard
  Owen Sullivan : Joseph

 Rekompencoj 
 John Mills: Oskaro por plej bona dua rolo.
 Freddie Young: Oskaro por la kameraado.

 Anekdoto 
 Franca kantistino Mylène Farmer mencias "la fille de Ryan" (t.e. "la filino de Ryan") en sia kanzono "L'amour naissant" ("Naskiĝanta amo"), unua titolo el la albumo "Innamoramento" (1999):

L'océan a froid, ma vie comme la
Fille de Ryan, vois
Oceano malvarmas, mia vivo kiel la
Filino de Ryan, vidu

L'océan a froid, ma vie comme la
Fille de Ryan, tu es
Oceano malvarmas, mia vivo kiel la
Filino de Ryan, vi estas

 Vidu ankaŭ 
 Mylène Farmer

 Eksteraj ligiloj 

 IMDB-slipo
 Brita Filma Instituto 

Kategorio:Britaj filmoj
Kategorio:Filmoj aperintaj en 1970
Kategorio:Irlando
Kategorio:Filmoj pri la Unua Mondmilito
Kategorio:Filmoj de David Lean